עייפות -  העמסה / הפעלת מאמצים מחזורית על דבקים גמישים המסוגלים לעמוד בעיוות גדול, עלולה לגרום להתעייפות בלתי הפיכה, שכתוצאה ממנה הדבק עלול להיכנע למצב פלסטי, מלווה בירידה בחוזק הגזירה שלו. כשהוא נחשף להעמסה מחזורית, המאמצים גדלים ומצטברים, וכתוצאה מכך כשל פנימי בדבק, או כשל בשטח המגע של הדבק.
פלסטיות ואלסטיות – כאשר מופעל מאמץ גזירה על שטח ההדבקה של דבק צמנטי המשופר ע"י פולימר גמיש בר עיוות, בתחילה  הדבק מתנהג בצורה אלסטית. מאמץ גזירה מלווה בגדילה יחסית של העיוות, וכאשר עומס מאמץ הגזירה מוסר, הדבק חוזר לצורתו / גודלו המקורי. אבל, אחרי שהעומס עובר ערך סף מסוים, הנקרא "חוזק הכניעה", העיוות גדל מהר יותר מאשר בתחום האלסטי של הדבק, כך שכאשר עומס הגזירה מוסר, חלק מסוים מהעיוות נשאר ולא יחזור.
פלסטיות מתארת את התנהגות החומרים העוברים עיוות בלתי הפיך מבלי שייגרם כשל או נזק. אבל – אפילו דבקים צמנטיים משופרים ע"י פולימר המסוגלים לסבול עיוותים גדולים אינם יכולים לשאת התנהגות פלסטית משמעותית לפני סדק פנימי או כשל גזירה. אלא שחשוב לדעת שעיוות אלסטי ניתן לחיזוי תלוי במסגרת זמן ומהירות ההעמסה, ושהעמסה מהירה, כמו זו הנגרמת באירוע סיסמי או שוק תרמי, עלולה גם היא להסתיים בכשל הדבקה פתאומי.
משך ההעמסה – משך העמסת מאמץ גזירה על דבק צמנטי המשופר ע"י פולימר הוא גורם נוסף המדאיג בנוגע לדבק גמיש יותר ובעל כושר דפורמציה גדול. מחקרים הראו שדבקים קשיחים יותר מתנהגים טוב יותר מדבקים גמישים תחת עומס מתמשך. דבקים גמישים מגלים יותר זחילה התחלתית.
עמידות של פולימרים גמישים – הבעיה המדאיגה ביותר בנוגע לביצועי דבקים צמנטיים משופרים ע"י פולימר ברי עיוות היא התפקוד ארוך הטווח שלהם בתנאי טמפרטורה ולחות. מחקר עדכני מצביע על כך שלחשיפה מתמשכת ללחות יש השפעה משמעותית על תכונות העיוות של הרכבים מסוימים של דבקים צמנטיים משופרים ע"י פולימר בהשוואה לדוגמאות מעבדה מאותו סוג וגיל. ירידה בחוזק ההדבקה נראית כבעיה פחות משמעותית.